Peter Agre

Peter Agre (født 1949) er en amerikansk kjemiker og nobelprisvinner. Han ble tildelt Nobelprisen i kjemi for oppdagelsen av vannkanaler i cellemembraner. Han delte prispengene med landsmannen Roderick MacKinnon.

Han ble dr.med ved Johns Hopkins University School of Medicine i Baltimore, Maryland i 1974. Han er nå professor i biologisk kjemi og professor i medisin ved Johns Hopkins School of Medicine, Baltimore.

At kroppens celler må inneholde spesifikke kanaler for transport av vann ante man alt på midten av 1800-tallet, men det var først i 1988 at Peter Agre lykkes med å isolere membranproteinet som han noen år senere innså måtte være den lenge ettersøkte vannkanalen. Denne avgjørende oppdagelsen åpnet døren for en hel rekke biokjemiske, fysiologiske og genetiske studier av vannkanaler i bakterier, planter og pattedyr.

 Referanser 

 Eksterne lenker 

Kategori:Kjemikere fra USA
Kategori:Nobelprisvinnere fra USA
Kategori:Nobelprisvinnere (kjemi)
Kategori:Medlemmer av Det Kongelige Danske Videnskabernes Selskab
Kategori:Medlemmer av United States National Academy of Sciences
Kategori:Medlemmer av Det russiske vitenskapsakademiet
Kategori:Personer fra Northfield i Minnesota